ཚན་རིག་པ་དང་ཐུག་སྟེ་སྐད་ཆ་བཤད་པ་ཡིན་ན་ནུབ་ཕྱོགས་པའི་སེམས་ཁམས་རིག་པ་ཧ་ཅང་ཚད་དམའ་བོ་རེད།དེར་བརྟེན་ལོ་ངོ་སྟོང་ཕྲག་རིང་མཁན་ཆེན་ཞི་བ་འཚོ་ཡབ་སྲས་ཀྱིས་ང་ཚོར་ཞེ་ས་མ་ཞུས་ན་ཐུགས་བློས་འགེལ་གནང་བ་དེ་ང་ཚོ་བོད་པས་ཀོ་ཐག་རྩ་བ་ནས་གློད་མེད།འདི་ང་ཚོ་བོད་མི་རིགས་ཀྱི་གཟི་བརྗིད་ཡིན།བོད་མི་རིགས་གཅིག་གྱུར་ཡོང་བ་དེ་ཡང་འདིའི་ཐོག་ནས་ཤུགས་རྐྱེན་ཆེན་པོ་ཞིག་ཐེབས་ཡོད།ཆོལ་ཁ་གསུམ་ཡོངས་རྫོགས་ཆབ་སྲིད་ཐོག་ཁ་བྲལ་དུམ་བུར་ཕྱིན་ཡོད་ཀྱང་།ཆོས་དང་རིག་གཞུང་སྐད་ཡིག་བཅས་ཀྱི་ཐོག་གཅིག་གྱུར་བྱས་ནས་བསྡད་པ་རེད།མ་འོངས་པར་ཡང་སངས་རྒྱས་ཀྱི་ཆོས་ལ་ཆོས་ཕྱོགས་ཀྱི་དད་པ་དང་སྨོན་ལམ་བརྒྱབ་པ་ཙམ་མ་ཡིན་པར་ལྟ་གྲུབ་རིག་པ་དང་།སེམས་ཁམས་རིག་པ།ཚད་མ་རིག་པ་དེ་དག་འཛམ་གླིང་གི་ཚད་མཐོའི་ཤེས་ཡོན་གྱི་ནང་དུ་འགྲོ་ཐུབ་པ་ཞིག་ཏན་ཏན་ཆགས་ཡོད།ལྷག་པར་རྒྱ་གར་ནང་དེ་བས་ཀྱང་ཡིན།དེར་བརྟེན་བོད་ཀྱི་ཆོས་དང་རིག་གཞུང་མུ་མཐུད་གནས་ཀྱི་རེད།རྒྱ་རིགས་ནང་དུའང་དོ་སྣང་བྱེད་མཁན་ཇེ་མང་དུ་འགྲོ་བཞིན་པ་དང་།ཇི་སྲིད་བོད་ཀྱི་ཆོས་དང་རིག་གཞུང་གི་མཚན་མཐོང་གོང་ནས་གོང་དུ་འཕེལ་བ་དེའི་ཚོད་ཀྱིས་བོད་མི་རིགས་ཀྱི་སྤོབས་པ་ཆེ་རུ་འགྲོ་རྒྱུ་རེད།བོད་ནང་ལ་ཡོད་པའི་རྒྱ་ཆེའི་མི་མང་གི་སེམས་ནང་སྤོབས་པ་སླེབས་པ་ཞིག་ཡོང་རྒྱུ་རེད།